или неговия правоприемник докладът по параграф 3 разглежда промените в областта на диверсификацията на финансирането. Ако финансирането от страна на МФС за определена година надвиши две трети от общото годишно финансиране за PIOB, Комисията предлага годишната ѝ вноска за съответната година да бъде ограничена до максимална сума от 300 000 EUR.
 6. По отношение на ЕКГФО докладът по параграф 3 разглежда следното:
 а)
 дали в техническата си работа по международните счетоводни стандарти ЕКГФО отчита надлежно изискванията на член 3, параграф 2 от Регламент (ЕО) No 1606/2002, по-специално чрез оценка на съответствието на новите или изменени МСФО с принципа за „вярна и точна представа“ и на приноса им за европейските обществени интереси;
 б)
 дали в техническата си работа по МСФО ЕКГФО предоставя подходяща оценка на това дали разработваните от МСФО проекти на международни счетоводни стандарти и нови или изменени международни счетоводни стандарти се основават на доказателства и дали отговарят на потребностите на Съюза, като отчитат съществуващото в Съюза разнообразие на счетоводни и икономически модели и гледни точки; и
 в)
 напредъкът на ЕКГФО в провеждането на реформите на управлението ѝ, като отчита промените вследствие на препоръките, изложени в доклада на специалния съветник.
 Когато е целесъобразно, Комисията представя законодателно предложение за продължаване на финансирането за ЕКГФО след 31 декември 2016 г.
 7. Комисията предава докладите, посочени в параграф 3, на Европейския парламент и на Съвета най-късно до 30 юни всяка година.
 8. Най-късно дванадесет месеца преди края на Програмата Комисията представя на Европейския парламент и на Съвета доклад относно постигането на целта на Програмата. Докладът оценява най-малко целесъобразността и последователността на Програмата, степента на ефективност на изпълнението ѝ, както и ефективността като цяло и поотделно на различните работни програми на бенефициерите за постигането на целта, посочена в член 2.
 9. Комисията изпраща докладите, посочени в настоящия член, на Европейския икономически и социален комитет за информация.
 Член 10
 Отмяна
 Решение No 716/2009/ЕО се отменя, считано от 1 януари 2014 г.
 Член 11
 Влизане в сила
 Настоящият регламент влиза в сила в деня след публикуването му в Официален вестник на Европейския съюз.
 Прилага се от 1 януари 2014 г. до 31 декември 2020 г.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 3 април 2014 година.
 За Европейския парламент
 Председател
 M. SCHULZ
 За Съвета
 Председател
 D. KOURKOULAS
 (1) ОВ C 161, 6.6.2013 г., стр. 64.
 (2) Позиция на Европейския парламент от от 13 март 2014 г. (все още непубликувана в Официален вестник) и решение на Съвета от 24 март 2014 г..
 (3) Решение No 716/2009/ЕО на Европейския парламент и на Съвета от 16 септември 2009 г. за създаване на програма на Общността за подкрепа на специфични дейности в областта на финансовите услуги, финансовото отчитане и одита (ОВ L 253, 25.9.2009 г., стр. 8).
 (4) Регламент (ЕС) No 648/2012 на Европейския парламент и на Съвета от 4 юли 2012 г. относно извънборсовите деривати, централните контрагенти и регистрите на транзакции (ОВ L 201, 27.7.2012 г., стр. 1).
 (5) Регламент (ЕС) No 575/2013 на Европейския парламент и на